ཚན་རིག་གི་དངོས་ཡོད་གནས་ཚུལ་ལྟ་ཚུལ་དང་ཚན་རིག་གི་དགེ་རྒན་ཚོས་གནད་དོན་གང་གི་ཐད་དམིགས་དགོས་མིན་གྱི་ཐེར་འདོན་མང་བ་མཁོ་སྤྲོད་བྱས་པའི་འབད་རྩོལ་གྱི་སླད་དུ་རྩོམ་ཤོག་འདིས་ཚན་རིག་གི་རང་བཞིན་ཐོག་ཡོངས་ཁྱབ་ཏུ་འཛིན་བཞིན་པ་ལ་ནོར་འཁྲུལ་ཅན་གྱི་ལྟ་ཚུལ་བཅུར་གྲོས་བསྡུར་དང་སྤྱན་བསྟར་འབུལ་གྱི་རེད།དེས་ན་གནད་དོན་འདིའི་ཐད་སློབ་ཕྲུག་ཚང་མའམ་དགེ་རྒན་ཕལ་མོ་ཆེས་ལྟ་ཚུལ་དེ་ཚོ་ཚང་མ་བདེན་པར་འཛིན་པའི་ཚབས་ཆེན་གྱི་གོ་བརྡ་ཡང་སྤྲོད་ཀྱི་མེད་ལ་ཐོ་གཞུང་དེ་དཀར་ཆག་ངེས་ཅན་ཆ་ཚང་བ་ཞིག་ཏུ་ཡང་གོ་མི་ཐུབ།ཁོལ་༼༡༩༨༦༽དང་རོཐ་མེན་༼༡༩༩༢༽གྱིས་ཆ་འཇོག་བྱེད་ཆོག་པར་འོས་པའི་གོ་ནོར་འཕར་མའི་ཐོག་བསམ་ཚུལ་སྟོན་ཡོད།གང་ལྟར་ཡང་ལོ་མང་རིང་ཚན་རིག་སློབ་ཁྲིད་དང་སློབ་དེབ་གྲངས་ལས་འདས་པ་བསྐྱར་ཞིབ་བྱེད་པས་འདིར་སྟོན་པའི་འཚོལ་ཞིབ་གསར་རྙེད་ཀྱི་ཁུངས་ཐུབ་ཕུགས་འཕེར་ར་སྤྲོད་བྱས།